**Приложение № 19**

**МЕТОДИЧЕСКО УКАЗАНИЕ ПО ПРЕДОСТАВЯНЕ И ОТЧИТАНЕ НА**

**СЪПЪТСТВАЩИ МЕРКИ ПО**

**ОПЕРАЦИЯ ТИП 3 „ОСИГУРЯВАНЕ НА ТОПЪЛ ОБЯД 2016г. -2019 г.“**

Това Методическо указание е разработено с цел да подпомогне работата на експертите, предоставящи съпътстващи мерки на лица/деца, потребители на социалната услуга „Обществена трапезария“ по Операция тип 3 „Осигуряване на топъл обяд – 2016 г. – 2019 г.“ по Оперативна програма за храни и/или основно материално подпомагане от **Фонда за европейско подпомагане на най-нуждаещите се лица в България** **за периода** **2014-2020 година /ОПХ ФЕПНЛ/, както и да представи реда за отчитането им. Указнието** ще подпомогне експертите да развият уменията си за предоставяне на съпътстващи мерки, спазвайки основните принципи на зачитане на човешките права и достойнство. Водещ принцип при разработването му е поставянето в „центъра" нуждите и потребностите на „отделния човек" при осигуряването на дейности, допринасящи за социалното приобщаване на най-нуждаещите се лица. Те могат да включват помощни и консултантски услуги за подобряване на достъпа до основните обществени услуги за нуждите на жилищното настаняване, социалното благосъстояние, здравеопазването, образованието и заетостта, според специфичните потребности на човека в неравностойно положение и въз основа на индивидуалната му нужда. В указанието се съдържат подробно описание на различни дейности при предоставянето на съпътстващи мерки. С помощта на методическото указание се цели осигуряване на по-разнообразно и по-качествено предоставяне на съпътстващи мерки, ясни и прозрачни правила за работа и осигуряване на инструментариум за проследяване и отчитане на постигнатите резултати.

**I. Принципи при предоставяне на съпътстващите мерки.**

В съответствие с действащото законодателство и изискванията на Регламент № 223/2014 на Европейския парламент и на Съвета, относно Фонда за европейско подпомагане на най-нуждаещите се лица, предоставянето както на топъл обяд, така и на съпътстващите мерки се осъществява при зачитане основните права и съблюдаване принципите, признати по-специално в Хартата на основните права на Европейския съюз, в т.ч. зачитане на човешкото достойнство, личния и семейния живот, правото на защита на личните данни, правата на детето, правата на възрастните хора, равенството между мъжете и жените и забраната на дискриминацията.

* Зачитане на човешкото достойнство на потребителя: Подкрепата, която се оказва на потребителя, следва да се извършва по деликатен и ненатрапчив начин. Представящите съпъстващи мерки следва да се отнасят с уважение и разбиране към възрастовите, физическите, умствените, психическите, религиозните, етническите, културните и половите различия на потребителите, както и на техните близки и роднини.
* Зачитане правата и независимост на потребителя: Експертите са длъжни да зачитат правото на избор на потребителя особено по въпроси, които пряко го касаят - избор на личен лекар, избор на видове услуги, които желае да ползва и т.н. В работата те трябва да се ръководят на първо място от интересите на потребителите, да ги приема и зачита тяхното право на самоопределение. Право за ползване на съпътстващи мерки има всеки потребител на топъл обяд, като не следва при преценка на необходимостта от съпътстваща мярка, насочена към конкретни потребители да се проявява дискриминация по отношение на възраст, пол, вероизповедание, семейно положение, убеждения, умствени и физически затруднения или по какъвто и да е друг признак. Материалната помощ трябва да върви ръка за ръка с мерките за социално приобщаване, като насочване и подкрепа, за да се помогне на хората да излязат от бедността, чрез развиване силните страни на потребителя, както и да поощряване на неговата самостоятелност. Потребителите следва активно да участва при вземането на решения по всички въпроси, касаещи техния живот. Потребителите трябва да се подкрепят и подпомагат сами да контролират финансовите си средства, с изключение на случаите на тежко ментално увреждане или други важни причини, свързани със здравословното им състояние.
* Конфиденциалност и защита на лична информация: Конфиденциалността е свързана с неотменното право на човека да съхранява своята личност, като притежава свои тайни и сам решава кога и как да ги разкрие. Принципът на конфиденциалност и защита на личната информация е неуместно да се запазва: - Когато е застрашено общото благополучие на потребителя - например, ако потребителят съзнателно не взима животоспасяващи лекарства или ако потребителят стане опасен за околните; - Когато има съдебно искане да се разкрие тайната; - Когато потребителят се нуждае от консултация с професионалист и в други области -юристи, лекар; - Когато има насилие; - Когато потребителят сам дава съгласие да се разкрие тайната му; - Когато предаването на информация е част от процеса на оказване на помощ. Партньорските организации – общини са задължени да не разпространяват лична информация за потребителите. Поверителността на личните данни трябва да бъде гарантирана в съответствие със Закона за защита на личните данни. При провеждане на съпътстващите мерки следва да се спазва принципа на поверителност.

**II. Видове дейности за предоставяне на съпътстващи мерки**

Материалната помощ трябва да върви ръка за ръка с мерките за социално приобщаване, като насочване и подкрепа, за да се помогне на хората да излязат от бедността чрез дейности, допринасящи за социалното приобщаване на най-нуждаещите се лица. Те могат да включват помощни и консултантски услуги за подобряване на достъпа на клиентите до основните обществени услуги за нуждите на жилищното настаняване, социалното благосъстояние, здравеопазването, образованието и заетостта.

Предоставянето на съпътстващите мерки е задължително, за да са изпълнени изискванията на член 7, параграф 4 от Регламент № 223/2014: „Партньорските организации, посочени в буква д) на член 7, параграф 2, които пряко доставят храните и/или основно материално подпомагане, предприемат от своя страна или в сътрудничество с други организации действия, по целесъобразност включващи преориентиране към компетентни служби, допълващи предоставянето на продоволствени помощи и насочени към социалната интеграция на най-нуждаещите се лица, независимо дали тези действия се подпомагат от Фонда. Въпреки това, такива съпътстващи мерки не са задължителни в случаите, когато храните и/или основното материално подпомагане се предоставят единствено на най-нуждаещите се деца в де Описаните в настоящият раздел видове дейности за предоставяне на съпътстващи мерки не изчерпват всички възможни такива. При необходимост от предоставянето на съпътстващи мерки чрез други видове дейности в съответствие с конкретния случай и възможност за подкрепа е допустимо предоставянето на съпътстващи мерки и под други форми.

**Съпътстващите мерки могат да се предоставят под формата на:**

- основни социални консултантски услуги - като предоставянето на информация, насочена към разрешаване на неблагоприятна социална ситуация, на основните права и задължения, особено във връзка с осигуряването на социални услуги, как да се предотврати зависимостта от социалните услуги или информация по отношение на възможностите за подпомагане на членовете на семейството на потребителите. Бенефициентите са директни потребители на социална услуга „Обществена трапезария“, която се предоставя в рамките на изпълнявания проект (т.е. услуга, насочена към предотвратяване на социално изключване), и в този смисъл обхватът на извършваните дейности ще бъде по-широк;

- дейности за подпомагане на утвърждаването на правата, законните интереси и обработването на лични дела или посредничество – например осъществяване на контакти със социалната среда, образователни дейности и дейности, свързани с активирането, съдействие пред различни общински и държавни институции;

- дейности, предотвратяващи кризисни ситуации и социално изключване и насочени към премахването на отрицателни социални въздействия (като финансово консултиране, консултации по хранене и емоционална и психологическа подкрепа грижи).

Съпътстващите мерки следва да предоставят под формата на дейности, допринасящи за социалното приобщаване на най-нуждаещите се лица. Те могат да включват помощни и консултантски услуги за подобряване на достъпа на потребителите до основните обществени услуги за нуждите на жилищното настаняване, социалното благосъстояние, здравеопазването, образованието и заетостта.

Следните видове дейности са типични за изпълняваните проекти по Операцията:

* Индивидуално и/или групово консултиране/насочване за предоставяне на социални помощи ;
* Индивидуално и/или групово консултиране/насочване за предоставяне на социални услуги ;
* Оказване на съдействие за ползване на здравни услуги;
* Оказване на съдействие за ползване на образователни услуги;
* Оказване на индивидуална подкрепа, в съответствие с индивидуални нужди и проблеми на конкретни представители на целевите групи;
* Дейности за повишаване на осведомеността , като разработване и/или разпространение на целенасочени рекламни и информационни материали и кампании, състезания и др .;
* Провеждане на беседи на теми:
* Отпускане на социални помощи, социални услуги /специализирани и услуги в общността;
* Местни дейности и служба „Транспортни дейности за трудноподвижни лица”;
* Алтернативни терапии и други услуги – „Услуги за независим живот”, услуги в общността, /видове терапии/;
* Социални кабинети по дентална медицина;
* Социални услуги за възрасни хора;
* Подпомагане на социално-слаби граждани от общинския бюджет;
* Мотивационна подкрепа, която е насочена към лица, които са се самоизолирали от социалния живот, или които вследствие на заболяване са изгубили смисъл и желание за живот и други. Мотивационната подкрепа следва да е насочена и за подобряване на връзките в семейството, за активиране на желанието за социални контакти, за посещения на здравно заведение и личен лекар, за явяване на ТЕЛК и други. Мотивационната подкрепа може да се осъществява в група или индивидуално;
* Подкрепата за социално включване, която се осъществява чрез осигурена възможност потребителите да посещават индивидуално различни културни мероприятия - кино, театър, концерти, местни инициативи, свързани с национални и църковни празници; съдействие и придружаване за: ползването на административни общински услуги и за подпомагане на достъпа до здравни услуги, свързани със социални помощи, с местните данъци и такси, технически помощни средства и други. Консултиране, свързано с предоставяне на информация в областта на социалната закрила за възможностите за подкрепа; изисквания, срокове и насочване към съответните институции.
  + За специфични проблеми, идентифицирани за конкретни потребители на всяко ниво или етап на консултация, когато се установи конкретна необходимост, която може да бъде решена от програмите, изпълнявани в рамките на **Европейския социален фонд**, потребителят се насочва към съответната програма напр. Програмата на ЕСФ "Подкрепа за независим живот", лични асистенти за хора с увреждания / самотни възрастни хора, центрове за дневни грижи, центрове за социална рехабилитация и интеграция, центрове за обществена подкрепа и др. Друг пример за допълване между фондовете на ЕС е, групите потребители на „топъл обяд“ да се насочват към бюрата по труда, където да получават квалификационни услуги или включване в програми за заетост, финансирани от ЕСФ и националния бюджет.

**III. Кой предоставя съпътстващи мерки**

Съпътстващите мерки по Операцията са част от ангажиментите на партньорските организации – общини. Съпътстващи мерки се предоставят от експертите, които се занимават със социалната и образователната работа и комуникират с дирекциите "Социално подпомагане", така че потокът на информация да се осъществява и в двете посоки. Например списъците на допустимите потребители на „топъл“ обяд се изпращат в общината от дирекциите „Социално подпомагане“, а за включването за ползване на различни социални услуги общината изпраща заявленията на потребителите до дирекциите „Социално подпомагане“. Общината е партньорска организация, но местните администрации в кметствата и селата също са ангажирани и си сътрудничат за максимално включване на потребителите и консултирането им.

В райони с концентрирани етнически общности социалните медиатори и специалистите по "етническа интеграция" от общините си сътрудничат и допринасят с обяснителни дейности на техния майчин език, ако е необходимо, и напътстват кандидат - потребителите в процеса на кандидатстване. Здравните медиатори и личните асистенти на хората с увреждания работят със съответните целеви групи. Служителите на социалния патронаж и социалните работници помагат на възрастните хора и на хората с трудности с мобилността. Това означава, че хората, които участват в предоставянето на съпътстващи мерки обикновено познават лично голяма част от потребителите.

При преценка и необходимост е допустимо включването и на други експерти/служители с необходимата квалификация и професионална компетентност.

Допустимо е съпътстващите мерки да се предоставят от други организации, като за целта общините следва да сключат партньорски споразумения с тях. Съгласно изискванията за кандидатстване по Операцията участието на партньори при изпълнение на договори за безвъзмездна финансова помощ по операция тип 3 „Осигуряване на топъл обяд 2016 г. – 2019 г.“ е допустимо единствено във връзка с предлагане и реализиране на съпътстващи мерки. В рамките на операцията е допустимо общините или районите на общини да кандидатстват в партньорство с неправителствени организации. Ролята на партньора/ите се изразява в реализиране на съпътстващи мерки, в съответствие с изискванията на Регламент /ЕС/ № 223/2014 на Европейския парламент и на Съвета. Партньорът/ите трябва да отговаря/т на следните условия за допустимост:

• Да имат централно управление или клон на територията на България;

• Да са регистрирани като юридически лица с нестопанска цел по закона за ЮЛНЦ;

• Да са администратори на лични данни;

• Да не са в производство по несъстоятелност и в производство по ликвидация;

• Да притежават капацитет за предоставянето на съпътстващи мерки.

Възможна практика в случай на голям брой обслужвани потребители от различни етнически общности в проекта е да се наемат лица, който не могат да бъдат отнесени към описаните по – горе групи в раздела. Включените лица, които участват при предоставяне на съпътстващи мерки е възможно да са от етнически общности, в обслужваните райони, които са с необходимия авторитет пред общността и този факт допринася за създаване на добра комуникация и изграждане на доверителност, относно предоставяната информация, споделянето и по-лесното разбиране на възможните причини за възникнали проблемни ситуации / например: етнически посредници/.

С цел информираност за дейността по проекта за предоставяне на съпътстващи мерки е необходимо всички потребители на услугата „Обществена трапезария“ предоставяна по Операцията да са запознати подробно за тези възможности, като това може да се осъществи чрез: информация в подписания индивуален договор за предоставяне на услугата „Обществена трапезария“; допълнително изготвен и раздаван на всички потребители каталог/указател или друг вид писмена информация за видовете дейности и предоставяната подкрепа, която може да бъде получена; писмена информация, разлепена на общодостъпни за всички потребители места – обществените трапезарии, пунктовете за раздаване на храна, кметствата и др.

**IV. Примери за предоставяне на съпътстващи мерки**

Фондът за европейско подпомагане на най- нуждаещите се лица подкрепя дейности, допринасящи за социалното приобщаване на най-нуждаещите се лица. Те могат да включват помощни и консултантски услуги за подобряване на достъпа на потребителите до основните обществени услуги за минимизиране на рисковете от социално изключване и повишаване нивото на социално благосъстояние, здравеопазване, образование, заетост, жилищно настаняване и др.

Материалната помощ трябва да върви ръка за ръка с мерките за социално приобщаване, като насочване и подкрепа, за да се помогне на хората да излязат от бедността.

Съпътстващите мерки се предоставят безплатно за потребителите на „Топъл обяд“ по Операцията. При предоставянето им доставчиците трябва да се погрижат за предотвратяване заклеймяването на най-нуждаещите се. Обаче предоставянето на хранителната помощ под формата на „топъл обяд“ не зависи от приемането на съпътстващи мерки.

Предоставянето на съпътстващи мерки, допълват разпределението на помощта, което също е важно от гледна точка на намирането на устойчиво решение на социалното изключване.

* В СЛУЧАЙ НА БЕЗДОМНИ ЛИЦА

В случай на включени бездомни лица в проекта, за които няма данни в съответните дирекции „Социално подпомагане“, следва съвместно да се изготвят оценки на потребностите и да се предприемат съответните мерки за задоволяването им. В раздел Б от Ръководството на бенефициента за изпълнение и управление на договори по операция тип 3 „Осигуряване на топъл обяд 2016-2019” BG05FMOP001-3.002 е предложен ред за включване в проектите по Операцията **по спешност** в тези случай, предвид бездомността, както и потребностите от дрехи, подслон и храна.

* В СЛУЧАЙ НА ДЕЦА

Съществуващият риск от бедност и социално изключване за различните социални групи показва, че кризата в повечето случаи е засегнала непропорционално силно децата и младите хора. Липсата на достатъчно финансови средства в домакинствата е причина да не могат да си позволят да купуват нови дрехи за децата си, както и не могат да осигурят на децата си два чифта обувки, които да са им по мярка в момента. За децата, живеещи в материални лишения, е по-слабо вероятно отколкото за по-заможните им връстници да имат добри постижения в училище, да бъдат здрави и да реализират като възрастни пълния си потенциал. Предоставянето на съпътстващи мерки, насочени към децата е необходимо да се осъществяват в съответствие със Закона за закрила на детето и сътрудничество с отделите „Закрила на детето“ към дирекциите „Социално подпомагане“. Подкрепата на децата не следва да се ограничава до предоставянето на храна, а трябва да е съобразена със специфичните им нужди и съображенията за тяхното здравно възпитание. Подкрепата може да бъде във връзка например с облекло, дейности за отдих и за свободното време (които продължават да бъдат трудно достъпни за много деца в неравностойно социално положение, а са от съществено значение за тяхното развитие) или подкрепа за родителите относно отглеждането на деца (например повишаване на осведомеността, консултации, съчетани понякога с игри, в които участват самите деца).

* В СЛУЧАЙ НА ТЕЖКО БОЛНИ

При общуването си с тежко болни потребители предоставящите съпътстващи мерки трябва да спазват следните принципи за общуване:

- Даване на възможност на потребителя да поговори за емоциите и мислите, които го вълнуват;

- Запазване на спокойствие при проявите на гняв и депресия;

- Избягване на неуместен оптимизъм и даване на честни отговори на поставените въпроси;

- Най-важното е потребителят да не се чувства сам и изоставен от всички;

- Трябва да се направи всичко възможно да се намали болката;

- Предоставящите услугите трябва да търсят подкрепата и присъствието на роднините и на други специалисти в грижите за подобни потребители.

Съпътстващите мерки могат да се предоставят по всяко време **планово** при предварително идентифицирана необходимост и планирано предоставяне – предварително насрочени срещи с потребители, както и при възникнала спешна необходимост под формата на **непланирани** консултации или друг вид подкрепа.

Планирането на съпътстващите мерки би могло да се осъществява въз основа анализ на получена информация от потребителите на услугата по проекта и/или на заявена необходимост от самите потребители, чрез попълнени въпросници, формуляри за обратна връзка или устно, както и при установена необходимост и по предложение от лицата, които предоставят „топъл обяд“.

По-долу са дадени примери за предложени съпъстващи мерки, като не следва да се приема, че с това се изчерпват всички възможни такива.

- Настаняване в общински жилища или хосписи на бездомни лица;

- Разкриване на пенсионен клуб от потребители на „Топъл“ обяд, които са подпомогнати от общината, чрез осигуряване на помещение и при разработване веобходимата документация за работата на клуба, като по този начин е създадена комуникационна и социализираща;

- В районите на малцинствени групи с предимно циганско население местни лидери и специалисти в етническата интеграция и етнически посредници от общинската администрация се включват в процеса на популяризиране и насочване на нуждаещите се от включване в проекта в процеса на кандидатстване;

- Потребителите от маргинализираните групи, на които се отпускат месечни помощи, са безработни и се насочват към бюрата по труда за консултиране при наемане на работа. Има много случаи, при които те получават работа на непълен или на пълен работен ден;

- В една от общините – партньорски организации по Схемата местните власти са установили спад в статистиката за дребната престъпност след началото на предоставянето на услугата „топъл“ обяд, както и повишаване на посещаемостта на деца от малцинствени групи в училище;

- Периодични посещения като част от съпътстващите мерки от здравен медиатор, който помага при оценка на здравословното състояние на потребителите и им предоставя здравни съвети и насочване към медицински специалисти при необходимост;

- Осигуряване на подкрепа при изготвяне на нови документи за самоличност в т.ч. и на бездомни лица;

- Настаняване на бездомнни лица в Център за временно настаняване;

- Консултиране и индивидуална подкрепа при опасност от отпадане от училище на деца или необходимост за повишаване на образованието;

- Осигуряване на консултиране за възможностите за социално подпомагане на лица, които имат нужда и биха могли да получат такова в т.ч. помощ за отопление - осигуряване на дърва за зимата;

- Изготвяне на насоки за балансиран режим на хранене, указания за правилно съхранение и консумиране на храната и др.;

* Изготвяне и разпространение на информационни материали за основни социални права;
* Осигуряване на индивидуално и/или групово консултиране за управление на семейния бюджет;

- Изнасяне на групови лекции, които събират потребителите и ги съветват по полезни теми. Често тези събития се превръщат в очаквани и възхитителни комуникационни събития от местната аудитория на пенсионерите. По-чести и интересни теми от груповите консултации са:

* + Предоставяне на социални помощи, специализирани социални услуги и услуги на общността;
  + Местни дейности и транспортни услуги за хора с двигателни увреждания ;
  + Алтернативни терапии и други услуги;
  + Социални услуги за възрастни хора;
  + Подпомагане на социално слаби хора от общинския бюджет;
  + Популяризиране на услугите за временно настаняване на бездомни лица, здравни и образователни услуги;
  + Популяризиране на пенсионните клубове и клубовете за хора с увреждания;

**V. Отчитане предоставянето на съпътстващи мерки**

Планирането и предоставянето на съпътстващи мерки е необходимо да бъде ориентирано към постигане на определени резултати, които следва да се проследяват и отчитат от партньорската организация – бенефициент /когато е приложимо/.

Отчитането на предоставените съпътстващи мерки се осъществява в съответствие с Раздел Б: Отчитане на изпълнението на проекти след влизане в сила на Методика за прилагане на опростени правила за възстановяване на база разход за единица продукт - обяд за обществените трапезарии по операция тип 3 „Осигуряване на топъл обяд 2016-2019“, финансирана от ОП ФЕПНЛ с времеви диапазон от 01.05.2017 г. до 31.12.2019 г. от Ръководството на бенефициента за изпълнение и управление на договори по операция тип 3 „Осигуряване на топъл обяд 2016-2019” BG05FMOP001-3.002.

Отчитането изпълнението на съпътстващи мерки, предприети и декларирани от партньорската организация – бенефициент при представяне на искания за плащане се осъществява на база представянето на следните документи:

* протоколи, доклади от проведени консултации, снимков материал и др.релевантна инофрмация/;
* информационни материали;
* насоки за балансиран режим на хранене и др.;
* протоколи/доклади от консултациите;
* списици с подписи от груповите консултации;
* снимков материал, брошури, листовки, дипляни;
* формуляри за обратна връзка в частта, касаеща получените съпътстващи меки;
* други релевантни документи, изготвени от партньорската организация - бенефициент.

С цел уедняквяване процеса по отчитане на предоставяните съпътстващи от партньорските организации и осигуряване на възможност за обобщаването им за целите на отчетността на постигнатите резултати от предоставените съпътстващи мерки Управляващия орган на ОП ФЕПНЛ въвежда изготвянето от партньорските организации на обобщена справка /таблицата по-долу/ към всяко искане за междинно/окончателно плащане, в която се посочва броя на потребителите, на които са предоставени за периода на съответния отчет обобощени по видове съпътстващи мерки и резултатаите от предоставени такива /когато е приложимо/. Информацията за предоставените съпътстващи мерки за периода на съответното искане за плащане следва да е описана подробно и в съответния технически доклад в уеб базираната система ИСУН 2020.

**Справка**

**за предоставени съпътстващи мерки за периода ………………………………………………..**

**По договор за предоставяне на безвъзмездна финансова помощ № ……………………………….., изпълняван от община ………………………………….**

|  |  |  |  |  |
| --- | --- | --- | --- | --- |
| **брой потребители на"Топъл обяд"** | **Реализирани съпътстващи мерки по договора/вид** | **брой обхванати лица от съответната съпътстваща мярка** | **брой лица, за които е установен резултат от предоставената съпътстваща мярка** | **конкретни резултати по отношение на лицата от колона 4 - обобщено описание** |
| **1** | **2** | **3** | **4** | **5** |
|  | консултиране/насочване към програми и проекти, финансирани от ЕСФ - за социални услуги |  |  |  |
| консултиране/насочване към програми и проекти, финансирани от ЕСФ - за квалификация и заетост и други мерки, финансирани от ЕСФ |  |  |  |
| консултиране/насочване за предоставяне на социални помощи |  |  |  |
| консултиране/насочване за предоставяне на социални услуги */извън описаните на ред 1/* |  |  |  |
| консултиране и помощ за управление на семейния бюджет |  |  |  |
| консултиране относно здравословно и балансирано хранене |  |  |  |
| съдействие за попълване на формуляри и ползване на общински или други административни услуги |  |  |  |
| осигуряване на подслон, в т.ч. и временен за скитащи и бездомни лица |  |  |  |
| съдействие за ползване на здравни и образователни услуги |  |  |  |
| друго, установено в съответствие с конкретни нужди и проблеми на целевите групи /посочете конкретно/ |  |  |  |

Таблицата е приложение № 20 към Раздел Б от Ръководството на бенефициента за изпълнение и управление на договори по операция тип 3 „Осигуряване на топъл обяд 2016 г.– 2019 г.“

Разяснения за попълване на справката за предоставените съпътстващи мерки:

1. В колона 1 „Брой потребители на Топъл обяд“ - посочва се броят на крайните потребители, съгласно одобрените договори за БФП /или Анекси , ако има такива, касаещи броя потребители на ниво област.
2. В колона 2 „Реализирани съпътстващи мерки по договора/вид“ може да се добавя единствено в последния ред „други,установено в съответствие с .......“ - ако са повече от един вид добавете толкова реда, колкото са необходими.
3. В колона 3 „Брой обхванати лица от съответната съпътстваща мярка“ се посочва цифра, в която са включени всички потребители, получили мярката, в т.ч. и тези, които са отпаднали от проекта, както и ако един краен потребител е получил два пъти една и съща мярка по различно време и поради различна необходимост се посочва с натрупване. Ако едно лице е получило повече от една съпътстваща мярка, то се отчита за всяка една от предоставената мярка.
4. В колона 4 „Брой лица, за които е установен резултат от предоставената съпътстваща мярка“ се посочва общият брой на крайните потребители, за които например: на ред 1 „консултиране/насочване за предоставяне на социални помощи“ са получили социално подпомагане/ социална услуга, след като са включени в проекта и т.н
5. В колона 5 „конкретни резултати по отношение на лицата от колона 4 - обобщено описание“ се посочва например: на ред 1 – 10 лица получили месечно подпомагане; 10 лица получили семейни помощи за деца; 10 лица получили целева помощ за отопление; 10 лица получили еднократни помощи за разрешаване на инцидентно възникнал проблем. Важно е да имате предвид, че в колона 5, следва да са разбити всички крайни потребители, посочени като общ брой в колона 4.

**При възникнали въпроси в процеса на предоставяне и отчитане на съпъстващи мерки партньорските организации – общини могат да се обръщат за съдействие към експертите – регионално ниво от отдел „Мониторинг и оценка“ от УО на ОП ФЕПНЛ, които пък от своя страна чрез осъществяване на проверки „на място“ по изпълняваните проекти мониторират и процесите по предоставяне и отчитане на резултатите от съпъстващите.**